चम्पावती किला चाचौड़ा
चम्पावती किला मध्य प्रदेश के गुना जिले में बागेश्वर धाम चाचौड़ा के पास स्थित है। चंपावती किला एक राज्य संरक्षित स्मारक है और यह मध्य प्रदेश का एकमात्र किला है , जो रानी के नाम पर बनाया गया था और यह किला राज्य पुरातत्व विभाग मध्य प्रदेश द्वारा संरक्षित है। यह किला लगभग 17वीं शताब्दी में बना था और लगभग 1 हेक्टेयर भूमि पर बना है। किला पहाड़ी पर स्थित है, जिसमें ऊंची किलेबंदी वाली दीवारें और मजबूत बुर्ज हैं, जिसका आंतरिक प्रांगण निवास के लिए और बाहरी प्रांगण सरकारी काम के लिए इस्तेमाल किया जाता था। किले को पुरातत्व अभिलेखागार एवं संग्रहालय निदेशालय, मध्यप्रदेश द्वारा संरक्षित कर उसका मूल स्वरूप प्रदान किया गया है।